РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 30

от заседание на Комисия ”Професионална квалификация и 
информационни технологии”,
проведено на 20.10.2020 г.

Днес, 20.10.2020 г. /вторник/ от 17:00 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертният сътрудник на комисията - инж. Тодор Събчев – директор на дирекция „ИТСС“.

1.ОТНОСНО: Доклад от директора на дирекция „Международна дейност и протокол“ относно получена информация във връзка с предстоящо на 10 ноември 2020 г. изслушване на Доклада относно върховенството на закона за 2020 г. за България на Съвет „Общи въпроси“, както и с предстоящото изготвяне на план за действие и необходимостта от предлагане на мерки по констатираните в Доклада области от компетентност на Висшия съдебен съвет. (ВСС-10240/08.10.2020 г.).
Разисканите в доклада въпроси в раздел „Независимост“ относно функциите и състава на ВСС, както и правомощията на Главния прокурор, са предмет на регламентация в Конституцията на Република България, Закона за съдебната власт и др., като евентуални промени в тази насока могат да бъдат инициирани от органите, разполагащи със законодателна инициатива.
От правомощията на Висшия съдебен съвет е изключена законодателната инициатива. Изхождайки от компетентността на органа съгласно ЗСВ, Висшият съдебен съвет единствено би могъл да предоставя становища по внесени законопроекти пред Министерски съвет и Народното събрание и по този начин косвено да участва в нормотворческия процес.

Комисия „Професионална квалификация и
информационни технологии”
Р Е Ш И :

1.1. Приема за сведение доклада от директора на дирекция „Международна дейност и протокол“.
1.2. Изпраща решението по т. 1.1. на директора на дирекция „Международна дейност и протокол“, за предприемане на последващи действия, съгласно резолюция на Представляващия Висшия съдебен съвет от 09.10.2020 г.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА

ЧЛЕНОВЕ НА КОМИСИЯТА: 

БОРЯНА ДИМИТРОВА /п/

ДАНИЕЛА МАРЧЕВА /п/

СВЕТЛАНА БОШНАКОВА /п/

СЕВДАЛИН МАВРОВ /п/